text: [{"text_idx": "#000009", "text": "Sagt ver\u00f0ur, at Ka\u0301ri var v\u00e6l ly\u0301ddur alla sta\u00f0ir, har hann var. Eg havi tosa\u00f0 vi\u00f0 no\u0301gvar menn. Menn sum m.a. arbeiddi hja\u0301 Pihl & S\u00f8n, har allir bara ro\u0301stu Ka\u0301ra, og ta\u00f0 gj\u00f8rdi eisini fo\u0301lk a\u0301 Argjum og ikki minst grannarnir fyri at nevna onkran Inger og Erling a\u0301 Argjabo\u00f0a, \u00f8ll bera og bo\u0301ru Ka\u0301ra ta\u00f0 allarbesta."}, {"text_idx": "#000010", "text": "Ka\u0301ri var handaligur og hegnigur. Hetta bera hansara egnu hu\u0301s besta pro\u0301gvi\u00f0 um, og sum hann sja\u0301lvur hevur bygt meginpartin av og allati\u0301\u00f0ina hevur hildi\u00f0 vi\u00f0li\u0301ka. Har bygt var\u00f0, sto\u0301\u00f0u fyrr eini gomul hu\u0301s, sum blivu tikin ni\u00f0ur so hv\u00f8rt, sum bygt var\u00f0. Alt hetta handaliga og skilago\u0301\u00f0a hev\u00f0i hann ikki fra\u0301 fremmandum, hann var mi\u00f0ger\u00f0arma\u00f0ur, og hann bleiv argjama\u00f0ur burturav, og hyggur ein at minnisvar\u00f0anum yvir tey b\u00e6\u00f0i, sum fyrst bygdu a\u0301 Argjum, og sum stendur stutt fra\u0301 hu\u0301sunum hja\u0301 Esmi og Ka\u0301ra, so s\u00e6st, at konan har er ongin minni enn Elspa Da\u0301njalsdo\u0301ttir av Mi\u00f0ger\u00f0i. Hesin umtala\u00f0i Da\u0301njal var beiggi Poul a\u0301 Mi\u00f0ger\u00f0i, sum bygdi Agrar. Konan Elspa Da\u0301njalsdo\u0301ttir var sostatt systkinabarn vi\u00f0 Ja\u0301kup b\u00f8kjaran a\u0301 \u00d8grum, sum hev\u00f0i l\u00e6rt til b\u00f8kjara i\u0301 kongliga handlinum i\u0301 Havn. Ja\u0301kup b\u00f8kjarin, sum var\u00f0 u\u0301tnevndur kongaligur karantenu offisiantur av Pl\u00f8yen, at virka saman vi\u00f0 fa\u00f0irinum Poul a\u0301 Mi\u00f0ger\u00f0i, hann sum bjarga\u00f0i fransmonnunum a\u0301 sinni, til at innkrevja skatt av fremmandum skipum, sum komu inn a\u0301 Va\u0301gsfj\u00f8r\u00f0 og eisini kanna\u00f0, um sju\u0301kur vo\u0301ru umbor\u00f0 o.a. Hesin politimyndugleiki sat a\u0301 \u00d8grum fra\u0301 um.l. 1826/27 til 1911 - eini go\u0301\u00f0 80 a\u0301r, til hann bleiv fluttur til Va\u0301gs, og ha\u00f0ani nokk so skjo\u0301tt fluttur til Tv\u00f8royrar, har hann er enn. Fra\u0301 Ja\u0301kup b\u00f8kjaranum er Ka\u0301ri 5. li\u00f0 i\u0301 beinari linju. Aftana\u0301 b\u00f8kjaran kemur Niels Petur Midjord, so Ja\u0301kup abbi mi\u0301n, so mamma og so Ka\u0301ri."}]